पासपोर्ट आवेदन जमा कराने के लिए करना पड़ रहा 28 दिन इंतजार
चंडीगढ़पासपोर्ट कार्यालय में पासपोर्ट आवेदन जमा कराने वाले आवेदकों को 28 दिन तक इंतजार करना पड़ रहा है। आवेदकों को अपॉइंटमेंट की डेट्स नहीं मिल रही हैं। इन दिनों काफी अधिक संख्या में आवेदन जमा हो रहे हैं। वजह ये है कि आने वाले दिनों में बच्चों के एग्जाम्स खत्म हो रहे हैं और लोग छुटि्टयां मनाने विदेश जाने वाले हैं। इसी के चलते आवेदकों की संख्या में काफी अधिक वृद्धि हुई है। चंडीगढ़ पासपोर्ट कार्यालय के दायरे में आने वाले सेवा केंद्र अंबाला, चंडीगढ़ लुधियाना में आवेदकों को अपॉइंटमेंट की डेट 28 दिन बाद मिल रही है। लोगों को इसी के चलते काफी परेशानी का सामना करना पड़ रहा है।
जमाकराने के बाद भी काटने पड़ रहे चक्कर: आवेदकोंकी यह समस्या यहीं खत्म नहीं हो रही है। आवेदन जमा करवाने के बाद भी आवेदकों को कार्यालय के चक्कर काटने पड़ रहे हैं। वजह ये है कि आवेदन जमा करवाने के बाद ग्रांट नहीं हो रहे हैं। ऐसे में आवेदक के पासपोर्ट की प्रॉसेसिंग पूरी नहीं हो रही है। इसी के चलते आवेदक को उसका पासपोर्ट नहीं मिलता। चंडीगढ़ पासपोर्ट कार्यालय के दायरे में आने वाले पासपोर्ट सेवा केंद्रों में ग्रांटिंग अधिकारियों की कमी है। इसी के चलते आवेदन ग्रांट नहीं हो रहे हैं। इन दिनों चंडीगढ़ पासपोर्ट कार्यालय में हजारों की संख्या मेंे आवेदन पेंडिंग पड़े हैं।
जल्द इस समस्या से निजात दिलाई जाएगी: विदेश मंत्रालय
उधर,विदेश मंत्रालय के अधिकारियों का कहना है कि जल्द ही इस समस्या से निजात दिलाई जाएगी। उनका कहना है कि चंडीगढ़ कार्यालय के अधिकारियों को पासपोर्ट जमा करवाने के लिए मेले लगाने को कहा जाएगा। बच्चों की छुटि्टयां होने वाली हैं इसी लिए आवेदन ज्यादा आने लग गए हैं। यही कारण है कि ज्यादा समय लग रहा है। लोगों की इस समस्या का समाधान किया जाएगा।
पहले से काफी ज्यादा आवेदन रहे हैं: पासपोर्ट अधिकारी
चंडीगढ़के रीजनल पासपोर्ट अधिकारी मुनीष कपूर का कहना है कि कार्यालय द्वारा पहले ही तय अपॉइंटमेंट से कहीं अधिक आवेदन जमा किए जा रहे हैं। आने वाले दिनों में स्कूलों की छुट्टियां होने वाली हैं। इसी के चलते लोग अधिक आवेदन जमा कराते हैं। अपॉइंटमेंट की वेटिंग कम करने के लिए कोई उपाय किया जाएगा। ताकि लोगों को परेशानी का सामना करना पड़े।
हालांकि पासपोर्ट कार्यालय द्वारा पासपोर्ट आवेदन जमा कराने वालों के लिए अपॉइंटमेंट्स की संख्या बढ़ाई गई है, इसके बावजूद 28 दिन की वेटिंग चल रही है। वहीं, पासपोर्ट अधिकारी अवकाश के दिन पासपोर्ट ग्रांट करने में लगे हैं ताकि लोगों को परेशानी हो। आवेदक रमेश अग्रवाल का कहना है कि इतनी लंबी वेटिंग उन्होंने नहीं देखी। अब पासपोर्ट जमा करवाने में ज्यादा समय लग रहा है। रवनीत कौर का कहना है कि बच्चों के पासपोर्ट बनवाने हैं। पति विदेश से आए हैं। उन्होंने आने वाले सप्ताह में वापस जाना है। अपॉइंटमेंट मिलने के कारण वह अपने बच्चों के पासपोर्ट जमा नहीं करवा पाई हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva